Document ID: /roh_data/filtered/fineweb-2-filterrobots_roh.jsonl.gz/15533

«tscherts pajais na vulan nagina decisiun a curta vista», uschia argumentescha il minister da finanzas da la Bulgaria il fatg che tscherts pajais da l'Uniun europeica refusan d'augmentar las taglias per interpresas digitalas sco Facebook ni Google.
Avant in onn avevan plirs stadis, tranter auter er la Germania e la Frantscha pretendì ch'ins augmentia la taglia per gigants digitals. Els han crititgà ch'ils concerns fetschian immensas svieutas en l'Europa – ma pajan quasi nagina taglia. Plinavant sa concentreschian els lur affars sin ils pajais europeics cun bunas cundiziuns da taglia sco l'Irlandia. Perquai duain interpresas cun ina svieuta globala da minimalmain 750 milliuns euros ed svieuta online da 50 milliuns euros pajar ina taglia da 3% sin lur svieuta.
RR novitads 12:00